Z Á P I S N I C A

zapísaná v priebehu zasadnutia Obecného zastupiteľstva dňa 25. 6. 2014

*Prítomní: viď prezenčná listina*

*Program:*

1. Otvorenie zasadnutia

1. Určenie overovateľov uznesenia a zápisnice
2. Kontrola uznesenia za uplynulé obdobie
3. Schválenie záverečného účtu obce Hričovské Podhradie za rok 2013
4. Správa hlavnej kontrolórky obce k záverečnému účtu
5. Schválenie úväzku starostu obce na roky 2015 – 2019
6. Schválenie počtu poslancov pre nové volebné obdobie
7. Rôzne, diskusia

9. Kontrola a schválenie uznesenia

10. Záver

K bodu 1:

Starostka obce Jarmila Dobroňová privítala prítomných a oboznámila ich s programom. Program bol jednohlasne schválený.

K bodu 2:

Starostka obce vymenovala a určila za overovateľov uznesenia a zápisnice p. Stanislava Gaňu a p. Ing. Michala Dobroňa.

K bodu 3:

Pracovníčka obce prečítala uznesenie z predchádzajúceho zasadnutia. Starostka informovala o plnení jednotlivých bodov.

K bodu 4,5:

Starostka obce prečítala návrh záverečného účtu obce za rok 2013, následne svoju správu o hospodárení predniesla i kontrolórka obce. Poslanci návrhy jednohlasne schválili.

K bodu 6,7:

Starostka obce informovala poslancov, že sú povinní schváliť úväzok novozvoleného starostu obce pre ďalšie volebné obdobie, taktiež sú povinní schváliť počet poslancov v našej obci. Poslanci jednohlasne schválili plný úväzok novozvoleného starostu pre ďalšie volebné obdobie a 5 poslancov Obecného zastupiteľstva.

K bodu 8:

Starostka obce oboznámila prítomných o položkách rozpočtu k 25. 06.2014. Poukázala na položky, ktoré je potrebné upraviť, nakoľko obec prijala úver a finančné prostriedky na zabezpečenie volieb.

K bodu 9:

Pracovníčka OcÚ prečítala uznesenie zo zasadnutia. Poslanci uznesenie jednohlasne schválili.

K bodu 10:

Starostka obce poďakovala prítomným za účasť.

Zapísala Dominika Rašovcová

25.6.2014

Jarmila Dobroňová

starosta obce

Overovatelia zápisnice: Stanislav Gaňa ............................

Ing. Michal Dobroň ............................